Επικίνδυνες Αποστολές (τηλεοπτική σειρά, 1966)

Οι Επικίνδυνες Αποστολές (αγγλικά: Mission Impossible) ήταν αμερικανική τηλεοπτική σειρά κατασκοπείας και δράσης που δημιουργήθηκε από τον Μπρους Γκέλερ για το τηλεοπτικό δίκτυο CBS και διήρκεσε συνολικά επτά σεζόν (1966-1973). Την μουσική σύνθεση της ανέλαβε ο Λάλο Σίφριν. Στην πρώτη σεζόν πρωταγωνίστησε ο Στίβεν Χιλ στον ρόλο του Νταν Μπριγκς. Από τη δεύτερη σεζόν και μετά πρωταγωνίστησε ο Πίτερ Γκρέιβς στον ρόλο του Τζιμ Φελπς. 
 
Η σειρά χρηματοδοτήθηκε και γυρίστηκε από την Desilu Productions και προβλήθηκε στο CBS από τον Σεπτέμβριο του 1966 έως τον Μάρτιο του 1973. Αναβίωσε το 1988 για δύο σεζόν στο ABC, διατηρώντας μόνο τον Πίτερ Γκρέιβς στο καστ. Ενέπνευσε επίσης μια σειρά κινηματογραφικών ταινιών με πρωταγωνιστή τον Τομ Κρουζ που ξεκίνησε το 1996.

Περιγραφή σειράς

Η σειρά ακολουθεί τις αποστολές της Ομάδας Επικίνδυνων Αποστολών (IMF), μιας μικρής ομάδας μυστικών κυβερνητικών πρακτόρων που χρησιμοποιούνται για κρυφές αποστολές εναντίον δικτάτορων, παράνομων οργανώσεων και (κυρίως σε μεταγενέστερα επεισόδια) αφεντικά του εγκλήματος. 
 
Οι ταυτότητες των ανώτερων κλιμάκιων του οργανισμού που επιβλέπουν την Ομάδα δεν αποκαλύπτονται ποτέ. Μόνο μερικά κρυμμένα κομμάτια πληροφοριών παρέχονται κατά τη διάρκεια της ζωής της σειράς, όπως στην αποστολή της τρίτης σεζόν "Nicole", όπου ο αρχηγός της ΟΕΑ δηλώνει ότι οι οδηγίες του προέρχονται από το "Division Seven". Στην αναβίωση της δεκαετίας του 1980, προτείνεται ότι η ΟΕΑ είναι μια ανεξάρτητη υπηρεσία της κυβέρνησης των Ηνωμένων Πολιτειών. Αυτό υπονοείται από το γεγονός ότι προς το τέλος των ηχοφραφημένων μηνυμάτων, ο αφηγητής περιλαμβάνει το απόσπασμα: "Όπως πάντα, σε περίπτωση που εσύ ή οποιαδήποτε μέλος από την ΟΕΑ πιαστεί ή σκοτωθεί, ο Υπουργός θα αρνηθεί οποιαδήποτε γνώση των ενεργειών σας" 

Θεωρητικά, ο Μπριγκς και ο Φελπς είναι τα μόνα μέλη πλήρους απασχόλησης της Ομάδας Επικίνδυνων Αποστολών. Δεδομένου ότι η σειρά είχε αρχικά σχεδιαστεί, να σχηματίστουν ομάδες αποτελούμενες από πράκτορες μερικής απασχόλησης που προέρχονταν από διάφορα επαγγέλματα, επιλέγοντας τους χειριστές τους βάσει των ιδιαίτερων δεξιοτήτων που απαιτούνται για την κάθε αποστολή. Στην πράξη, ωστόσο (ειδικά μετά την πρώτη σεζόν), ο Μπριγκς και ειδικά ο Φελπς θα επέλεγαν την ίδια βασική ομάδα τριών ή τεσσάρων πρακτόρων για κάθε αποστολή, οδηγώντας τους να θεωρούνται de facto πράκτορες πλήρους απασχόλησης της  Ομάδας Επικίνδυνων Αποστολών. Ακόμα, πολλά επεισόδια περιλαμβάνουν επίσης διασήμους ηθοποίους που παίζουν εφάπαξ επιπλέον πράκτορες που έχουν ειδικές δεξιότητες.

Πράκτορες ΟΕΑ 
Η τακτική σύνθεση των πρακτόρων κατά την πρώτη σεζόν αποτελούταν από:
Την Σίναμον Κάρτερ (Μπάρμπαρα Μπέιν), κορυφαίο μοντέλο μόδας και ηθοποιός
Τον Μπάρναρντ "Μπάρνεϊ" Κόλιερ (Γκρεγκ Μόρις), μηχανικό και ηλεκτρονική ιδιοφυΐα και ιδιοκτήτης της Collier Electronics
Τον Ουίλιαμ "Γουίλι" Αρμιτάζ (Πίτερ Λούπος), έναν παγκόσμιο αρσιβαρίστα
Τον Ρόλλιν Χαντ (Μάρτιν Λάνταου), ηθοποιό, καλλιτέχνη μακιγιάζ, μάγος και «άνθρωπος ενός εκατομμυρίων προσώπων».

Καστ σειράς 
Ο Λάνταου και η Μπέιν αποχώρησαν μετά την τρίτη σεζόν της σειράς. Στην τέταρτη σεζόν, ο Λέοναρντ Νίμοϊ εντάχθηκε στο καστ. Αργότερα τα μέλη του καστ περιλάμβαναν την Λι Μεριγουέδερ (η οποία πρωταγωνίστησε σε 8 επεισόδια ως Τρέισι), την Λέσλι Αν Γουόρεν ως Ντέινα Λάμπερτ, τον Σαμ Έλιοτ ως δρα Νταγκ Ρόμπερτ και την Λίντα Ντέι Τζορτζ ως Κέισι.

Επισκόπηση σειράς

Βραβεία & Υποψηφιότητες

Emmy

Χρυσές Σφαίρες

Edgar 
 Καλύτερο επεισόδιο σε τηλεοπτική σειρά – Τζέρομ Ρος, για την  "Επιχείρηση Ρόγκος", 1967

Παραπομπές

Εξωτερικοί σύνδεσμοι

 
 .
 .
 .
 —memorabilia of the show, such as Dell comics, toys, posters &c.
 .

Επικίνδυνες Αποστολές (1966)
Επικίνδυνες Αποστολές